CELEX: C2004/228/57
Language: fi
Date: 2004-09-11 00:00:00
Title: Asia C-294/04: Juzgado de lo Social no 30 de Madridin 5.7.2004 tekemällään päätöksellä esittämä ennakkoratkaisupyyntö asiassa C. Sarkatzis Herrero vastaan Instituto Madrileño de la Salud

11.9.2004   
            
            
               FI
            
            
               Euroopan unionin virallinen lehti
            
            
               C 228/28
            
         Juzgado de lo Social no 30 de Madridin 5.7.2004 tekemällään päätöksellä esittämä ennakkoratkaisupyyntö asiassa C. Sarkatzis Herrero vastaan Instituto Madrileño de la Salud
   (Asia C-294/04)
   (2004/C 228/57)
   Juzgado de lo Social no 30 de Madrid on pyytänyt 5.7.2004 tekemällään päätöksellä, joka on saapunut yhteisöjen tuomioistuimeen 12.7.2004, Euroopan yhteisöjen tuomioistuimelta ennakkoratkaisua asiassa C. Sarkatzis Herrero vastaan Instituto Madrileño de la Salud seuraaviin kysymyksiin:
   
               1.
            
            
               Onko äitiyslomaa ja miesten ja naisten yhdenvertaista kohtelua mahdollisuuksissa työhön koskevia yhteisön oikeuden säännöksiä tulkittava siten, että naisen, joka on äitiyslomalla ja joka kyseisenä aikana saa viran julkishallinnossa, on voitava nauttia samoja oikeuksia kuin muiden henkilöiden, jotka ovat läpäisseet saman julkishallinnon virkoja koskevan valintamenettelyn?
            
         
               2.
            
            
               Riippumatta siitä ratkaisusta, johon päädytään sellaisessa tapauksessa, että naispuolinen työntekijä on tulossa palvelukseen ensimmäistä kertaa, sellaisessa tapauksessa, että työsuhde on jo olemassa mutta keskeytettynä äitiysloman takia, onko pääsy henkilöstötehtävissä työskentelevän työntekijän tai vakinaisen työntekijän asemaan sellainen uralla etenemiseen liittyvä oikeus, jonka tehokkuutta ei voida rajoittaa sillä perusteella, että kyseinen työntekijä on äitiyslomalla?
            
         
               3.
            
            
               Onko edellä mainittujen säännösten ja erityisesti miesten ja naisten yhdenvertaista kohtelua mahdollisuuksissa työhön koskevien säännösten nojalla konkreettisesti katsottava, että kun työhön pääsy on tapahtunut, työsopimussuhteisen työntekijän, joka on äitiyslomalla saadessaan vakituisen viran, on otettava virkansa vastaan ja saatava virkamiehen asema tähän asemaan liittyvine etuineen, mukaan lukien se päivämäärä, josta alkaen virkaikä lasketaan, ja tämä alkaen siitä hetkestä ja samoin edellytyksin kuin muut viran saaneet henkilöt, riippumatta siitä, että sovellettavien kansallisen oikeuden säännösten mukaan työn tosiasialliseen tekemiseen liittyvien oikeuksien käyttämistä voidaan tarvittaessa lykätä siihen asti, kunnes kyseistä työtä ryhdytään tosiasiallisesti tekemään?